2023 6 23
6)
LT
Europos Sąjungos oficialusis leidinys
L 159 I/9
3b straipsnio 2 dalis papildoma šiuo punktu: „c) bet kuriam fiziniam ar juridiniam asmeniui, subjektui ar organizacijai Rusijoje arba naudojimui Rusijoje tiesiogiai arba netiesiogiai parduoti, licencijuoti ar kitu būdu perduoti intelektinės nuosavybės teises ar prekybos paslaptis, taip pat suteikti teises naudoti ar pakartotinai naudoti bet kokią medžiagą ar informaciją, saugomą intelektinės nuosavybės teisių ar esančią prekybos paslaptimi ir susijusią su 1 dalyje nurodytomis prekėmis bei technologijomis ir su tų prekių ir technologijų tiekimu, gamyba, technine priežiūra ir naudojimu.“;
7)
3c straipsnis iš dalies keičiamas taip: a) įterpiama ši dalis: „1a.
Draudžiama vežti tranzitu per Rusijos teritoriją iš Sąjungos eksportuojamas XI priede išvardytas prekes ir technologijas, tinkamas naudoti aviacijos sektoriuje arba kosmoso pramonėje, ir XX priede išvardytus reaktyvinius degalus bei degalų priedus.“; b) 4 dalis papildoma šiuo punktu: „c) bet kuriam fiziniam ar juridiniam asmeniui, subjektui ar organizacijai Rusijoje arba naudojimui Rusijoje tiesiogiai arba netiesiogiai parduoti, licencijuoti ar kitu būdu perduoti intelektinės nuosavybės teises ar prekybos paslaptis, taip pat suteikti teises naudoti ar pakartotinai naudoti bet kokią medžiagą ar informaciją, saugomą intelektinės nuosavybės teisių ar esančią prekybos paslaptimi ir susijusią su 1 dalyje nurodytomis prekėmis bei technologijomis ir su tų prekių ir technologijų tiekimu, gamyba, technine priežiūra ir naudojimu.“; c) įterpiamos šios dalys: „6d.
Nukrypstant nuo 1a dalies, kompetentingos institucijos gali leisti Tarybos reglamento (ES) Nr. 833/2014 XI priede išvardytų prekių ir technologijų, tinkamų naudoti aviacijos arba kosmoso pramonėje, ir Tarybos reglamento (ES) Nr. 833/2014 XX priede išvardytų reaktyvinių degalų bei degalų priedų tranzitą per Rusijos teritoriją, nustačiusios, kad tokios prekės ar technologijos yra skirtos šio straipsnio 6a, 6b ir 6c dalyse nustatytiems tikslams. 6e.
Nukrypstant nuo 1 dalies, kompetentingos institucijos gali leisti parduoti, tiekti, perduoti ar eksportuoti XI priedo B dalyje išvardytas prekes, jei prekės yra skirtos išskirtiniam leidimą išdavusios valstybės narės naudojimui ir jai visiškai kontroliuojant, siekiant vykdyti jos su priežiūra susijusias prievoles srityse, kurioms taikomas tos valstybės narės ir Rusijos Federacijos susitarimas dėl ilgalaikės nuomos.“;
8)
3d straipsnio 5 dalis pakeičiama taip: „5.
Orlaivių naudotojai, tiesiogiai arba per trečiąją valstybę vykdantys nereguliariuosius skrydžius tarp Rusijos ir Sąjungos, prieš juos vykdydami ir ne vėliau kaip prieš 48 valandas praneša išvykimo arba atvykimo valstybės narės kompetentingoms institucijoms visą svarbią su skrydžiu susijusią informaciją.“;
9)
3ea straipsnio 5 dalies e punktas išbraukiamas;
10) įterpiami šie straipsniai:
„3eb straipsnis 1.
Draudžiama nuo 2023 m. liepos 24 d. į Sąjungos teritorijoje esančius uostus ir šliuzus leisti įplaukti laivams, vykdantiems perdavimą iš laivo į laivą bet kuriuo reiso į valstybės narės uostus ar šliuzus metu, jei kompetentinga institucija turi pagrįstų priežasčių įtarti, kad laivas pažeidžia 3m straipsnio 1 ir 2 dalyse bei 3n straipsnio 1 ir 4 dalyse nustatytus draudimus. 2.
Kompetentinga institucija nesuteikia leidimo įplaukti, jei laivas bent prieš 48 valandas nepraneša kompetentingai institucijai apie perdavimą iš laivo į laivą, vykdomą valstybės narės išskirtinėje ekonominėje zonoje arba iki 12 jūrmylių atstumu nuo tos valstybės narės pakrantės linijos. 3.
1 ir 2 dalys netaikomos tuo atveju, kai laivui reikia pagalbos ieškant prieglobsčio vietos, avarinio įplaukimo į uostą dėl saugios laivybos priežasčių ar žmonių gelbėjimo jūroje tikslais.